༈ འཕྱོང་རྒྱས་ནས་སྡེ་པ་ནོར་བསོད་པ་ལ་གནང་བའི་ཆབ་ཤོག རྣམ་དཔྱོད་བློ་གྲོས་
མཛེས་སྡུག་ཡོངས་རྫོགས་ཤིང་། །དད་པའི་ཞགས་པས་དམ་པ་མཐའ་དག་གིས། །སྙིང་ནི་
ཅིག་ཆར་འཆིང་བའི་སྦྱོར་མཁས་པ། །བསོད་ནམས་ཕྱོགས་ལས་རྣམ་པར་རྒྱལ་བ་ཡིས། །
ཞབས་ཀྱི་པདྨོའི་དྲུང་དུ་རིང་ཞུ་བ། །ལུགས་གཉིས་ཀུ་མུད་རྒྱས་པའི་དཔལ་རྟེན་ཞིང་།
དགུའི་རྒྱུ་སྐར་ཁྲོད་ལ་ལྷམ་མེ་བ། །ངག་གི་དབང་ཕྱུག་སྨྲ་བའི་ཟླ་བ་ཉིད། །མ་སྒྲིབ་སྣང་བ་
དམ་པར་བཞུགས་ལགས་སམ། །འདི་ནའང་བསོད་སྙོམས་ཟས་ཅན་སྙོམས་ལས་པ། །
བག་ཡོད་བརྩོན་པའི་དུས་ལ་བབ་རིག་ནས། །རྣམ་གཡེང་སྐྱུངས་ནས་རང་སེམས་འདུལ་
ཞིང་མཆིས། །ཡིད་ལ་ཁྱེད་སྐུ་མངོན་སུམ་ཇི་བཞིན་དུ། །ཡང་ཡང་བྲིས་ནས་དེ་དོན་བསམ་
པ་ན། །བདག་ཡིད་ཁྱོགས་ལ་ཤིན་ཏུ་འཕྱང་བར་འགྱུར། །ཅི་སླད་ཞེ་ན་རྫོགས་ཆེན་སྙིང་པོ་
དང༌། །ཐུབ་པའི་བསྟན་པ་མདོ་སྔགས་ཉིན་མོར་བྱེད། །ནུབ་རིའི་མལ་བསྟན་ངོས་ལ་གོས་
དམར་འཛིན། །སྐྱེ་དགུའི་ཕན་བདེའི་པད་ཚལ་ལྷག་མར་འདོད། །ཉེས་སྤྱོད་བ་མོས་ཉིན་
36

པོད་བཞི་པ་བསྟོད་པ་དང་ཆབ་ཤོག་ཟིན་བྲིས་དབང་སོགས་ཀྱི་སྐོར།
རེ་བཞིན་དུ་འཇོམས། །གངས་ཅན་སྐྱེ་བོ་ཕལ་ཆེར་ལེགས་ཉེས་ཀྱིས། །བླང་དོར་འབྱེད་ལ་
ཤིན་ཏུ་འཐོམ་གྱུར་པས། །ཁ་བསག་དཔུང་དང་ལོངས་སྤྱོད་ཕྱིར་འབྲེང་གིས། །ཐུབ་པའི་
གསུང་བཞིན་བསྒྲུབ་རྣམས་རྩ་ལྟར་འདོར། །འོན་ཀྱང་བོད་འབངས་སྐྱེ་བོ་མཐའ་དག་གི །
གཞི་རྟེན་རྩ་བ་འཇིག་རྟེན་ཀུན་གྱི་མིག །སྔོན་གྱི་ཆོས་རྒྱལ་སེམས་དཔལ་ཆེ་རྣམས་ཀྱིས།
རླབས་ཆེན་སྤྱོད་པའི་རྗེས་འགྲོ་ཕན་བདེའི་ཁུར། །ད་ལྟ་ཉིད་ཀྱི་ཟུར་ཕུད་ངོས་དག་ལ།
མེ་ཏོག་ཆུན་པོ་བཞིན་དུ་རབ་ཏུ་འཛིན། །དེ་སླད་ཁྱེད་ཐུགས་དགེ་བའི་རྣམ་དཔྱོད་དེས།
ཕྲ་ཞིང་འཛངས་ལ་ཞིབ་པའི་བློ་གྲོས་ཀྱིས། །རྒྱལ་བའི་གསུང་རབ་ཀུན་གྱི་ཚིག་དང་དོན།
མ་ལུས་ཐུགས་སུ་ཆུད་ནས་བརྩོན་པ་ཡིས། །འཛིན་མའི་གཞི་དེར་དར་ཞིང་རྒྱས་པའང་
མཛོད། །གང་ཞིག་རྟོགས་པས་སྲིད་པའི་དྲ་བ་ཀུན། །མ་ལུས་དྲུང་ནས་འབྱིན་པའི་ཟབ་
མོའི་གནད། །ཡང་དག་ལྟ་བའི་གནས་ལ་ངེས་རྙེད་ནས། །བདག་འཛིན་འཁྲི་ཤིང་རྩད་
ནས་གཅོད་པའང་མཁྱེན། །ཚོང་དུས་ཁ་དོག་བསྒྱུར་བའི་ཟས་བཞིན་དུ། །འཇིག་རྟེན་འདི་
ན་ཆོས་ལྟར་བཅོས་པ་མང་། །དེ་ཕྱིར་ཡངས་པའི་བློ་ཆེན་ཁྱེད་ཉིད་ཀྱིས། །ལེགས་པའི་
ལམ་བཟང་ཀུན་ནས་བསྟན་པར་འཚལ། །འབངས་རྣམས་སྐྱེ་བོའི་བདེ་ལེགས་ཇི་སྙེད་པ། །
དེ་ཀུན་ས་འཛིན་མཛད་པའི་རྗེས་སུ་འཇུག །དེ་ཕྱིར་ཉིད་ཀྱི་རྒྱལ་སྲས་བློན་འབངས་
བཅས། །རྫོགས་པ་ཆེན་པོའི་དོན་ལ་རབ་ཞུགས་ནས། །བྱམས་པའི་ཐུགས་ཀྱིས་ཆོས་ཀྱི་
རྒྱལ་སྲིད་སྐྱོངས། །ཕན་ཚུན་གནོད་པའི་ལས་རབ་བཟློག་བྱས་ནས། །ཀུན་ཀྱང་འཚེ་བ་
མེད་པའི་ཆོས་ལ་བསྟེན། །དགའ་བའི་སེམས་ཀྱིས་ཉིད་ཀྱིས་ཆབ་སྲིད་ནི། །རྫོགས་ལྡན་
དུས་བཞིན་ཀུན་ཏུ་དགའ་བར་མཛོད། །རྐང་དྲུག་ལྡན་པ་ཁོ་བོའང་ལེགས་བཤད་ཀྱི། །
འཕུར་ལྡིང་སྙན་པའི་སྒྲ་དབྱངས་ལྷུར་ལེན་ཅིང༌། །དད་པ་སྦྲང་རྩིའི་བཅུད་ཀྱིས་ཡོངས་
གཏམས་པའི། །འདབ་བརྒྱའི་ཚལ་དེར་འཇུག་པའི་སྨོན་ལམ་བགྱིད། །ཅེས་པའི་ཞུ་ཡིག་
གཟིགས་པའི་རྟེན་མཚོན་པར། །ལྷག་བསམ་དྲི་མ་མེད་པ་ལྟར་དཀར་བའི། །ཁ་བཏགས་
།
།
།
37

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
ཚད་དང་བཅས་ལ་རྒྱན་མཛེས་འབུལ། །སྐབས་ཇི་ལྟ་བའི་འབུལ་འོས་ཐོ་རྩེར་གསལ་བ་
ཞིག་ལགས། །ཚེས་བཅུ་གསུམ་ལ་ཐུབ་བསྟན་རྡོ་རྗེ་བྲག་ནས་ཕུལ་བའི་ཞུ་ཡིག དགེ་
ལེགས་སུ་གྱུར་ཅིག །